Այսօր հայ ժողովուրդը իր պատմական երկրում իրեն օտար է զգում: Դե ֆակտո երկրում գործում է քաղաքական գերակայությունը, որի հիմքում ընկած է կապիտալի և փողի իշխանությունը: Ժողովուրդը կորցրել է հավատը իշխանության և իր ապագայի հանդեպ: Չի գործում իրավունքի գերակայությունը, օրենքները ծառայում են օլիգարխներին, արդյունքում հայ ժողովուրդն իր պաշտպանությունը և արդարությունը տեսնում է միայն հարստության մեջ: Այս վիճակում մեր երկիրը չունի ապագա: